11/01/2010 | Administración LocalMunicipal
A Pobra do Caramiñal
Aprobación final do Regulamento regulador do servizo de recollida de lixo

O Pleno deste Concello, en sesión ordinaria celebrada o día 28 de maio de 2009, acordou someter a información pública durante o prazo de 30 días hábiles, mediante anuncio no Boletín Oficial da Provincia, a aprobación inicial do regulamento regulador do servizo de recollida de residuos sólidos urbanos no termo municipal de A Pobra do Caramiñal. Resoltas as reclamacións presentadas durante dito período e aprobado definitivamente polo Pleno en sesión ordinaria celebrada o día 26 de novembro de 2009, publícase a efectos da súa entrada en vigor, unha vez transcorrido o prazo previsto no art.65.2 da Lei 7/1985, de 2 de abril, Reguladora das Bases de Réxime Local. O presente regulamento ten como fundamento legal a Lei 7/1985, de 2 de abril, de Bases de Réxime Local; así como as normas relativas ó medio ambiente e recollida selectiva de envases e residuos de envases. Así mesmo, trata de establecer o réxime xurídico do servizo público de recollida de residuos, declarando que se trata dunha actividade cuxo exercicio corresponde ó Municipio en base á atribución que leva a cabo o art.26.1 a) da Lei 7/1985, de 2 de abril, de Bases de Réxime Local.1. 0 presente Regulamento ten por obxecto a regulación xeral, dentro do marco de competencias atribuidas, pola lexislación citada, ó Concello de A Pobra do Caramiñal, de tódalas actuacións dirixidas a conseguir as adecuadas condicións de recollida de residuos sólidos urbanos, e fomentar actitudes encamiñadas á redución, reutilización e reciclaxe dos residuos.2. En materia tributaria e de recadación os servizos rexeranse polo establecido no Texto Refundido da Lei de Facendas Locais, aprobada por Real Decreto Lexislativo 2/2004 de 5 de marzo, e, en especial, pola Ordenanza Fiscal, vixente en cada momento, aprobada polo Concello de A Pobra do Caramiñal.1. Aos efectos deste regulamento considéranse residuos urbanos os xerados nos domicilios particulares, comercios, oficinas e servizos, así como todos aqueles que non teñan a cualificación de perigosos e que, por súa natureza ou composición, podan asimilarse ós producidos nos anteriores lugares ou actividades. A recollida de residuos urbanos será establecida polo servizo municipal competente, coa frecuencia e horario que se consideren oportunos, dando a publicidade necesaria para coñecemento dos veciños. Ningunha persoa física ou xurídica poderá dedicarse á recollida, transporte ou aproveitamento dos residuos urbanos, calquera que sexa súa natureza, sen a previa autorización municipal.1. A presentación dos residuos farase obrigatoriamente en bolsas de plástico pechadas, que posteriormente se depositarán nos contedores que o Concello destine a tal efecto, ou da forma que este determine.2. En consecuencia, queda terminantemente prohibido deposita-lo lixo nas rúas e beirarrúas fóra dos contedores ou dos sistemas e horarios establecidos polo Concello, así como saca-las bolsas á vía pública fóra do horario fixado, tanto no caso de que non se prestase aínda o servizo de recollida, como si xa se efectuase este.1. As bolsas de residuos deberán ser sacadas á vía pública no horario establecido polo servizo.2. 0 servizo municipal competente poderá propoñer a modificación dos horarios de recollida de lixo, que se comunicará ós veciños mediante Bando da Alcaldía. En zonas peonís, pobos, barrios ou urbanizacións con rúas interiores en que non poda acceder o vehículo de recollida ós portais ou entradas das fincas, os contedores deberán de emprazarse en lugares accesibles a dito vehículo.1. Os establecementos comerciais deberán sacar seus residuos sólidos urbanos ou asimilables en bolsas de lixo perfectamente pechadas, que serán depositadas nos contedores situados na vía pública, ou na forma establecida polo Concello.2. Os residuos procedentes destes establecementos deberán permanecer nos contedores o menor tempo posible, polo que so se poderán sacar no momento inmediatamente anterior á súa recollida, ou no seu caso ó peche de ditos establecementos.3. Os propietarios ou responsables de quioscos, mercadillos e postos autorizados, cafés, bares e establecementos análogos, así como expendedores de tabaco e lotería nacional, estarán obrigados a manter limpo o espazo onde desenrolen súas actividades e súas zonas mais próximas, debendo instalar pola súa conta e cargo os medios necesarios (papeleira e contedores) para manter este entorno nas adecuadas condicións de limpeza. Os residuos producidos, unha vez recollidos, eliminaranse conxuntamente cos residuos domiciliarios.4. Rematada a carga e descarga de calquera vehículo, procederase a limpar toda a zona pública que fora enlixada durante a operación, retirando desta os residuos vertidos. Están obrigados ó cumprimento deste precepto os usuarios ou as empresas propietarias dos vehículos e, subsidiariamente, os responsables dos establecementos ou fincas nas que se efectuase a carga ou descarga.5. Os propietarios e condutores de vehículos que transporten terras, escombros, materiais pulverulentos, áridos, formigón, cartóns, papeis ou calquera outra materia similar, deberán de tomar cantas medidas sexan precisas para cubrir tales materiais durante o transporte e evitar que, a causa de súa natureza ou por efecto da velocidade do vehículo ou acción do vento, se verta sobre a vía pública auga, po, ou parte dos materiais transportados. Así mesmo, antes de saír das obras, deberán de lavarse os baixos e rodas dos vehículos co fin de evitar que enlixen as vías públicas.6. Os residuos procedentes de actividades circenses, etc., deberán depositarse en contedores específicos contratados polos empresarios ó efecto; estes asumirán tódolos custos que conleven, así como a recollida de cartelería e demais que podan quedar situados na vía pública. Se unha persoa ou entidade pública ou privada tivera, por calquera motivo, que desprenderse de residuos en cantidades maiores ás que constitúen a produción diaria normal, non poderán presentalos conxuntamente cos residuos habituais. Nestes casos procederase por medios propios á xestión dos mesmos.1. Os escombros ou desfeitos procedentes de obras ou derrubos, así como as terras procedentes de baleirado ou movementos de terras, deberán de eliminarse con medios propios polos interesados, que os depositarán nos lugares específicos destinados a este fin.2. Os escombros a que se refire este artigo so poderán depositarse na vía pública utilizando para elo contedores adecuados, para cuxa instalación haberá de solicitarse autorización ó Concello e cumprir os requisitos e condicións establecidos por este, debendo permanecer baleiros durante a fin de semana. Non sobresaíndo destes en ningún caso ningún residuo. Debendo permanecer tapado todo o tempo que sexa posible.3. Cando os contedores se atopen cheos de escombros procederase, nun prazo non superior a 48 horas, a súa retirada e substitución por outros baleiros.4. Cando se realicen pequenas obras na vía pública, os materiais sobrantes e os escombros deberán ser retirados dentro das vintecatro horas seguintes ó remate dos traballos, deixándoos mentres tanto debidamente apilados ou amontoados, de xeito que non se perturbe a circulación de peóns e de vehículos.5. Nas obras nas que se produzan cantidades de escombro superiores a un metro cúbico, deberán de utilizar, para seu almacenamento na vía pública, contedores específicos amparados pola correspondente autorización, realizándose a retirada destes pola empresa responsable dos contedores e facéndose cargo de tódolos gastos os responsables das obras. Nos contedores de escombros non poderán verterse outro tipo de residuos, e seu contido non deberá exceder da rasante establecida por seu límite superior. As escorias e cinzas de calefaccións de edificios depositaranse, frías, en recipientes adecuados para seu posterior vertido nos contedores de recollida, sendo responsable do posible deterioro destes a comunidade de veciños ou, no seu defecto, os veciños do edificio. As persoas que desexen desprenderse de tales elementos deberán facelo, eles mesmos, no punto limpo existente no Municipio destinado a tal efecto. Non obstante, poderá establecerse sempre que o órgano municipal o considere oportuno e os medios técnicos e económicos o permitan unha recollida domiciliaria coa frecuencia que igualmente se determine. A persoas que necesiten desprenderse de animais mortos, farano a través do servizo competente.1. As botellas e demais enseres de vidro depositaranse nos contedores ó efecto habilitados para elo polo Concello.2. Os papeis, cartóns e pilas, ou calquera outra fracción que o Concello determine, depositaranse nos contedores de recollida selectiva especialmente destinados a este fin. Non debendo en ningún caso ser depositados fóra deste, sen pregar, asumindo o depositario toda a responsabilidade derivada destes depósitos externos. Os cidadáns están obrigados a efectuar a clasificación domiciliaria dos seus residuos en aquelas fraccións que podan ser determinadas polo Concello, así como a efectuar o depósito das mesmas nos contedores ou sistemas habilitados ó efecto que teña establecidos Concello. Os cidadáns prestarán súa colaboración en aqueles outros sistemas de recollida selectiva que podan ser establecidos polo Concello, tales como puntos limpos, recollidas especiais, etc. Queda prohibido realizar calquera operación que poda enlixar as vías e espazos públicos e de forma especial: 1. Depositar escombros e residuos en terreos ou zonas que non estean autorizados polo Concello mediante a oportuna licenza ou autorización de depósito ou vertedoiro, sendo responsables do incumprimento o titular da parcela, as persoas que o realicen, e, en caso de ser transportados co vehículos, os propietarios destes.2. Depositar na vía pública toda clase de escombros procedentes de obras de construción e remodelación de edificios ou de obras realizadas no interior dos mesmos, sexa na totalidade ou nalgún dos seus locais ou vivendas.3. Almacenar na vía pública, fóra dos límites da vaia protectora das obras, materiais de construción tales como ladrillos, cemento, area, etc.4. Depositar escombros, arroxar lixo ou efectuar calquera clase de vertidos nos cauces dos ríos ou nas súas marxes, a seu paso polo termo municipal, así como nas vías e espazos públicos.5. Desprazar ou manipular contedores situados na vía pública sen autorización expresa do Concello.6. Lavar ou limpar vehículos, así como cambiar ós mesmos o aceite e outros líquidos.7. Efectuar na vía pública reparacións de vehículos ou montaxes e utilizar esta como zona de almacenamento de materiais ou produtos de calquera tipo.8. Facer publicidade ou propaganda de calquera tipo cando elo supoña a colocación de carteis fóra dos lugares expresamente destinados a este fin, ou o reparto de folletos e follas soltas nos espazos urbanos, a excepción de aqueles casos de recoñecido e significado interese público e cuxa autorización deberá ser concedida pola Alcaldía.9. Que os cans ou outros animais realicen súas defecacións nas vías públicas, sendo obrigatorio que para aliviar estas necesidades, seus donos os dirixan ós espazos da calzada que estean próximos ás alcantarillas de desagüe. No caso de que as defecacións queden depositadas nas beirarrúas ou outras zonas destinadas ó tránsito peonil, a persoa que conduza o animal está obrigada a proceder a súa inmediata limpeza.10. Colocar ou fixar carteis e realizar inscricións ou pintadas en fachadas, muros, paredes, vaias, verxas, quioscos, cabinas, contedores, papeleiras, farolas, sinais de tráfico, etc.11. Arrancar, rasgar ou enlixar os carteis, rótulos ou anuncios situados nos emprazamentos autorizados pola Administración Municipal.12. Depositar nos espazos públicos mobles, enseres e todo tipo de obxectos similares, para que sexan retirados polos camións que realicen a recollida dos residuos domiciliarios.13. Abandonar cadáveres de animais de toda especie en calquera clase de terreo, así como arroxalos ós ríos, sumidoiros ou alcantarillas, ou enterralos ou inhumalos en terreos de propiedade pública. A sanción por incumprimento desta norma será independente das responsabilidades que estean previstas na normativa de orde sanitario.1. Os depósitos ou vertedoiros destinados ó tratamento e/ou eliminación de residuos urbanos son de exclusiva competencia da Administración Local, e en canto a súa situación, instalación, forma de vertido e funcionamento darase cumprimento a canto establezan as disposicións vixentes sobre esta materia.2. Todo vertedoiro que non cumpra co establecido no punto anterior, será considerado clandestino e inmediatamente clausurado, sen prexuízo das sancións previstas e das responsabilidades a que houbera lugar.3. As instalacións industriais dedicadas á eliminación ou aproveitamento dos residuos, nas súas formas de reciclado, valorización, etc., rexeranse polo establecido nas vixentes normas sobre a materia.1. Considéranse infraccións administrativas en relación coas materias que regula este Regulamento os actos ou omisións que contraveñan o establecido nas normas que integran seu contido.2. As infraccións clasificanse en leves, graves e moi graves, conforme se establece nos artigos seguintes.3. Ditas infraccións serán sancionadas pola Alcaldía-Presidencia, directamente ou por delegación o/a Concelleiro/a do Servizo, a proposta do Departamento correspondente, quen instruirá os oportunos expedientes. Ós efectos do establecido no artigo anterior, terá a consideración de acto independente sancionable cada actuación, separada no tempo ou no espazo, que resulte contraria ó disposto neste Regulamento, sendo imputables as infraccións ás persoas físicas ou xurídicas que resulten responsables dos actos ou omisións que contraveñan o mesmo.1. 0 procedemento iniciarase de oficio polo propio Concello, en virtude da súa función inspectora e de comprobación, ou a instancia de parte mediante a correspondente denuncia presentada por escrito.2. No non previsto neste Regulamento, estarase ó disposto na Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común e Regulamento do procedemento para ó exercicio da potestade sancionadora, aprobado por Real Decreto 1398/ 1993, de 4 de agosto e Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/ 1986, de 28 de novembro.3. Toda persoa natural ou xurídica, poderá denunciar ante o Concello, calquera infracción do presente Regulamento.4. Recibida a denuncia, incoarase o oportuno expediente en averiguación dos feitos denunciados, seguíndose os trámites indicados na lexislación indicada e coa adopción das medidas cautelares necesarias, hasta a resolución final. Constitúen infraccións leves o incumprimento do preceptuado en: - O apartado 11 do artigo 19°, - Calesqueira outras actuacións ou omisións do presente regulamento que non teñan a cualificación de grave ou moi grave. Constitúen infraccións graves a reiteración de tres infraccións leves e o incumprimento do preceptuado en: Os artigos 6°, 7°, 10°, 11°, 12°, 13°, 14°, 16°, nos apartados 2, 3, 4, 5, 6, 7, 8, 9, 10, 12 e 13, do artigo 19°. Constitúen infraccións moi graves, a reiteración de tres infraccións graves e o incumprimento do preceptuado en: Os artigos 5°, 9°, o apartado 1 do artigo 19°, 20°.2, non facilitar información ó Concello sobre o orixe, cantidade e/ou características dos residuos que podan producir problemas na súa manipulación, transporte ou tratamento, así como proporcionar datos falsos ou impedir ou obstruir a labor inspectora municipal.1. Sen prexuízo de esixir, cando proceda, as responsabilidades de carácter penal ou civil correspondentes, as infraccións ós preceptos do presente Regulamento serán sancionadas do seguinte xeito: 1) Infraccións leves: multa de hasta 750,00 euros.2) Infraccións graves: Multas desde 750,01 euros hasta 1.500,00 euros.3) Infraccións moi graves: Multa desde 1.500,01 euros hasta 3.000,00 euros.2. Sen prexuízo do anterior, os incumprimentos nesta materia que impliquen infracción das prescricións establecidas na Lei 10/1998 de 21 de abril, de Residuos, e disposicións complementarias, poderán ser obxecto de sanción nos termos que determine o réxime sancionador previsto na mesma.1. Para graduar a contía e alcance das sancións atenderase á natureza da infracción, reincidencia, así como aqueles outros elementos que podan considerarse atenuantes ou agravantes.2. A ditos efectos, será considerado reincidente quen houbera incorrido nunha ou mais infraccións de igual ou similar natureza nos 12 meses anteriores. A prestación dos servizos a que se fai referencia neste regulamento quedará suxeita ó pago dos dereitos, taxas e/ou prezos regulados mediante as oportunas ordenanzas e acordos municipais. A promulgación futura de normas con rango superior ó deste regulamento, que afecten ás materias reguladas na mesma, determinará a aplicación automática de aquelas e a posterior adaptación da ordenanza no que fora necesario. A Alcaldía, no exercicio de súas competencias, poderá desenrolar calquera dos artigos do presente regulamento mediante bandos de aplicación xeral. O presente regulamento entrará en vigor o día seguinte ó de súa publicación no BOP, manténdose en vigor en tanto non se acorde súa modificación e/ou derrogación expresa. En A Pobra do Caramiñal, a 10 de decembro de 2009 O Alcalde Asdo. Isaac Maceiras Rivas